
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A  NR. 2
                                                            din 12 ianuarie 2021
privind aprobarea actului adițional nr. 4 la contractul de delegare a gestiunii serviciului de transport public local de persoane prin curse regulate în Municipiul Sighișoara, nr. 1.049/16.01.2015, astfel cum a fost modificat și completat ulterior prin actele adiționale nr. 1 - 3, încheiat cu S.C. Apă Termic Transport S.A.

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 31.023/30.12.2020 şi la Consiliul Local Sighișoara cu nr. 306/08.01.2021, de referatul de aprobare, înregistrat cu nr. 31.025/30.12.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A.;

Având în vedere prevederile Hotărârii Consiliului Local Sighișoara nr. 1/15.01.2015 privind aprobarea studiului de oportunitate, a modalităţii de atribuire a contractului de delegare, a contractului de delegare a gestiunii serviciului de transport public local de persoane prin curse regulate şi a caietului de sarcini pentru efectuarea transportului public local de persoane prin curse regulate în Municipiul Sighişoara;

Având în vedere prevederile Contractului de delegare a gestiunii serviciului de transport public local de persoane prin curse regulate în municipiul Sighișoara, nr. 1.049/16.01.2015, aprobat prin Hotărârea Consiliului Local Sighișoara nr. 1/15.01.2015, așa cum a fost modificat și completat ulterior prin actele adiționale nr. 1 - 3;

Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare;

Având în vedere prevederile Legii nr. 92/2007, Legea serviciilor de transport public local, cu modificările şi completările ulterioare, cu precădere cele ale art. 28 alin. 1 lit. a) din aceasta, astfel cum a fost modificată prin Legea nr. 328/2018;

Având în vedere prevederile Ordonanţei Guvernului nr. 97/1999 privind garantarea furnizării de servicii publice subvenţionate de transport rutier intern şi de transport pe căile navigabile interioare, republicată;
Având în vedere prevederile Ordinului nr. 272/2007 al Autorităţii Naţionale de Reglementare pentru Serviciile Comunitare de Utilităţi Publice pentru aprobarea Normelor - cadru privind stabilirea, ajustarea şi modificarea tarifelor pentru serviciile de transport public local de persoane, cu modificările și completările ulterioare;

Având în vedere prevederile Regulamentului pentru efectuarea transportului public local în Municipiul Sighişoara, aprobat prin Hotărârea Consiliului Local Sighişoara nr. 108/18.12.2008;

Având în vedere adresa S.C. Apă Termic Transport S.A. cu nr. 2.615/21.12.2020, înregistrată la Municipiul Sighișoara cu nr. 30.604/22.12.2020;
Având în vedere Raportul de specialitate al Direcției Administrarea Patrimoniului, înregistrat cu nr. 31.024/30.12.2020, prin care se propune aprobarea actului adițional nr. 4 la contractul de delegare a gestiunii serviciului de transport public local de persoane prin curse regulate în Municipiul Sighișoara, nr. 1.049/16.01.2015, astfel cum a fost modificat și completat ulterior prin actele adiționale nr. 1 - 3, încheiat cu S.C. Apă Termic Transport S.A.;

Având în vedere avizele favorabile ale tuturor comisiilor pe domenii de specialitate;    
În temeiul art. 129 alin. (2), lit. “d”, alin. (7), lit. ”n” și alin. (14), art. 139 alin. (1) şi a art. 196 alin. (1) lit. “a” din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă prelungirea contractului de delegare a gestiunii serviciului de transport public local de persoane prin curse regulate în Municipiul Sighișoara, nr. 1.049/16.01.2015, astfel cum a fost modificat și completat ulterior prin actele adiționale nr. 1 - 3, încheiat între Municipiul Sighișoara, în calitate de delegatar și S.C. Apă Termic Transport S.A., în calitate de delegat, contract a cărui valabilitate expiră la data de 15.01.2021, până la o nouă atribuire a gestiunii serviciului de transport concretizată prin încheierea unui contract de delegare a gestiunii serviciului de transport public local de persoane prin curse regulate în Municipiul Sighișoara, dar nu mai mult de 6 luni.

Art. 2. Date fiind prevederile articolului precedent, se aprobă actul adițional nr. 4 la contractul de delegare a gestiunii serviciului de transport public local de persoane prin curse regulate în Municipiul Sighişoara, astfel cum a fost modificat și completat ulterior prin actele adiționale nr. 1 - 3, conform anexei, care face parte integrantă din prezenta hotărâre.

Art. 3. Se împuternicește Primarul Municipiului Sighișoara împreună cu aparatul de specialitate al acestuia, cu semnarea Actului adițional nr. 4 la contractul de delegare a gestiunii serviciului de transport public local de persoane prin curse regulate în Municipiul Sighișoara, nr. 1.049/16.01.2015, prevăzut la art. 2 din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Biroul Buget, Contabilitate, Salarizare – Direcția Economică, Direcția Administrarea Patrimoniului, Biroul Juridic din cadrul Municipiului Sighișoara și S.C. Apă Termic Transport S.A.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

              Gall Ernő
                                            Contrasemnează pentru legalitate
                                 SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;
  1 ex. Secretar General;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  2 ex. S.C. Apă Termic Transport S.A.
12 ex.

B.A. 

